Presentació

= **III JORNADA ESPUN@ - PRESENTACIÓ** =  El projecte Espurn@ comprèn un ventall molt ampli de recursos telecol·laboratius per a la personalització de l’aprenentatge. La Jornada del 2 d’abril té dues finalitats complementàries: d’una banda, donar a conèixer les possibilitats del projecte a les persones que n’han sentit parlar o hi entrat alguna vegada, però encara no en són usuaris habituals, i, d’altra banda, facilitar un espai de trobada per compartir experiències d’aula entre el professorat que ja hi participa. Durant el darrer any els cinc portals consolidats amb què compta el projecte (Kampus, Kalidoscopi, Kitxalla, Klaustre i Ning) s’han enriquit i transformat profundament, amb la voluntat d’esdevenir a mig termini un referent, no solament per a les aules d’acollida i les aules obertes, com eren al començament, sinó també per a l’educació en la diversitat a l’aula ordinària. La Jornada començarà amb una ponència sobre “ Nous espais i actituds per al desenvolupament professional del docent del segle XXI” i una posada al dia de l’estat del projecte. A continuació els assistents podran triar entre participar en el taller d’iniciació (“primeres passes”) o inscriure’s en dues sessions de presentació d’experiències (d’un total de setze).Aquesta trobada s’adreça, doncs, al professorat d’educació infantil, primària i secundària que desitgi conèixer el projecte o aprofundir en la seva dinàmica. Per tal d’apropar el projecte Espurn@ als diversos territoris de Catalunya, les jornades s’organitzen cada any en un indret diferent. La del 2009 va tenir lloc al Campus de Bellaterra (Cerdanyola del Vallès), la del 2010 a Salou i enguany a la ciutat de Manresa